Nacheme Showblock uf dr Verladerampi vor Fabrik, ha'ni die ganzi Gsellschaft  ufene Spaziergang zum nahglägne Schuelhus mitgno u ungerwägs no äs paar  chlini komödiantischi Interventione igflochte. U bis au die viele Lüt i däre Aula hei  Platz  gno ka, han'i uf dr Bühni obe amene schöne Flügel no ä chli blueset.  Ir erschte Schtuelreie ha'ni mir vorhär no ä Platz reserviert, schön ir Mitti u dert  bin'i de schlussändlich, zwe Meter vorem Rednerpult, häregsässe!